Fid-9 ta' Diċembru 2015, il-Kumitat tar-Rappreżentanti Permanenti approva, f'isem il-Kunsill, kompromess bi qbil mal-Parlament Ewropew dwar regoli ġodda maħsuba biex jiżguraw preċiżjoni u integrità akbar ta' parametri referenzjarji fi strumenti finanzjarji. "L-adozzjoni ta' dan ir-regolament ser tgħin sabiex terġa' tinkiseb fiduċja fl-integrità tal-parametri referenzjarji u tittejjeb ir-robustezza u l-affidabbiltà tagħhom, u b'hekk tissaħħaħ il-fiduċja fis-swieq finanzjarji u jiġu evitati skandli ġodda ta' manipulazzjoni," qal Pierre Gramegna, il-ministru għall-finanzi tal-Lussemburgu u President tal-Kunsill. Il-qbil mal-Parlament intlaħaq matul laqgħa ta' trilogu fi Strasburgu fl-24 ta' Novembru 2014. Ir-rappreżentanti tal-Kunsill u tal-Parlament kellhom seba' laqgħat ta' trilogu minn meta qablu dwar il-pożizzjonijiet rispettivi tagħhom tan-negozjar fi Frar u Mejju 2014. Manipulazzjoni ta' parametri referenzjarji Każijiet reċenti ta' manipulazzjoni ta' parametri referenzjarji tar-rati tal-imgħax bħal Libor u Euribor enfasizzaw l-importanza tal-parametri referenzjarji u d-dgħufijiet tagħhom. L-ipprezzar ta' bosta strumenti finanzjarji u kuntratti finanzjarji jiddependi fuq il-preċiżjoni tal-parametri referenzjarji. Dubji dwar l-integrità tal-indiċi użati bħala parametri referenzjarji jistgħu jipperikolaw il-fiduċja fis-suq, jikkawżaw telf għall-konsumaturi u l-investituri u joħolqu distorsjoni tal-ekonomija reali. Il-parametri referenzjarji huma suxxettibbli għall-manipulazzjoni fejn jeżistu kunflitti ta' interess u diskrezzjoni, u fejn ma ssirx superviżjoni xierqa fuqhom. Ir-regolament għandu l-objettivi li ġejjin: tal-governanza u l-kontrolli tal-proċess tal-parametri referenzjarji, b'mod partikolari, sabiex jiġi żgurat li l-amministraturi jevitaw kunflitti ta' interess, jew tal-anqas iġestuhom b'mod adegwat; It-titjib tal- kwalità tad-data mdaħħla u l-metodoloġiji użati mill-amministraturi tal-parametri referenzjarji; Li jiġi żgurat li l-kontributuri tal-parametri referenzjarji u d-data li huma jipprovdu jkunu soġġetti għal kontrolli adegwati, b'mod partikolari biex jiġu evitati kunflitti ta' interess Il-protezzjoni tal-konsumaturi u l-investituri permezz ta' trasparenza akbar u drittijiet adegwati ta' rimedju. Ir-regolament Ir-regolament ser jintroduċi kodiċi ta' kondotta li jorbot legalment għall-kontributuri (tad-data) li jirrikjedi l-użu ta' metodoloġiji robusti u data suffiċjenti u affidabbli. B'mod partikolari, jirrikjedi l-użu meta possibbli tad-data mdaħħla ta' tranżazzjonijiet reali . Iżda jekk id-data tat-tranżazzjonijiet ma tkunx suffiċjenti tista' tintuża data oħra. Il-kamp ta' applikazzjoni tar-regolament huwa wiesa', għalkemm parametri referenzjarji li huma meqjusa bħala kritiċi ser ikunu soġġetti għal regoli aktar stretti , inkluż is-setgħa li l-awtorità kompetenti rilevanti tobbliga l-forniment tad-data mdaħħla. Ir-regolament mhux ser japplika għall-forniment ta' parametri referenzjarji minn banek ċentrali, u, f'ċerti ċirkostanzi, minn kontropartijiet ċentrali u awtoritajiet pubbliċi. L-amministraturi ta' parametri referenzjarji ser ikollhom japplikaw għal awtorizzazzjoni u ser ikunu soġġetti għal superviżjoni mill-awtorità kompetenti tal-pajjiż fejn ikunu jinsabu. Jekk amministratur ma josservax id-dispożizzjonijiet tar-regolament, l-awtorità kompetenti tista' tirtira jew tissospendi l-awtorizzazzjoni tiegħu. L-amministraturi ser ikunu obbligati li jkollhom fis-seħħ arranġamenti xierqa ta' governanza u kontrolli biex jiġu evitati kunflitti ta' interess L-Awtorità Ewropea tat-Titoli u s-Swieq (ESMA) ser tikkoordina s-superviżjoni tal-amministraturi ta' parametri referenzjarji mill-awtoritajiet nazzjonali kompetenti. Għall-parametri referenzjarji ta' importanza kritika, ser jitwaqqaf kulleġġ ta' superviżuri nazzjonali li jinkludi lill-ESMA u li ser jieħu d-deċiżjonijiet importanti. Tliet kategoriji ta' parametri referenzjarji Il-parametri referenzjarji ser ikunu soġġetti għal rekwiżiti li jkunu adatti għad-daqs u n-natura tagħhom, filwaqt li fl-istess ħin jirrispettaw sett ċentrali ta' rekwiżiti minimi f'konformità mal-prinċipji miftiehma internazzjonalment tal-Organizzazzjoni Internazzjonali tal-Kummissjonijiet tat-Titoli (IOSCO). Parametri referenzjarji ta' importanza kritika : Dawk użati bħala referenza għal strumenti finanzjarji jew kuntratti finanzjarji jew sabiex tiġi determinata l-prestazzjoni ta' fondi ta' investiment li jkollhom valur totali ta' mhux inqas minn abbażi tal-firxa sħiħa tal-maturitajiet tal-parametru referenzjarju, jew parametri referenzjarji abbażi tas-sottomissjonijiet mill-kontributuri li prinċipalment ikunu jinsabu f'wieħed mill-istati membri u rikonoxxuti bħala ta' importanza kritika f'dak l-istat membru. Parametri referenzjarji ta' mhux inqas minn €400 biljun jistgħu wkoll jitqiesu bħala ta' importanza kritika jekk dawn ma jkollhomx, jew inkella jkollhom tassew ftit sostituti xierqa mmexxija mis-suq, u jekk in-nuqqas tagħhom ikollu impatti sinifikanti u negattivi fuq l-integrità tas-swieq, l-istabbiltà finanzjarja, il-konsumaturi, l-ekonomija reali, jew il-finanzjament ta' unitajiet domestiċi u korporazzjonijiet. Parametri referenzjarji sinifikanti użati bħala referenza għal strumenti finanzjarji jew kuntratti finanzjarji jew sabiex tiġi determinata l-prestazzjoni ta' fondi ta' investiment li għandhom valur medju totali ta' mhux inqas minn abbażi tal-firxa sħiħa tal-maturitajiet jew tat-termini tal-parametru referenzjarju fuq perjodu ta' sitt xhur. Il-parametri referenzjarji li jkunu taħt dan il-limitu jistgħu jekk dawn ikollhom impatt sinifikanti fuq is-swieq, bi ftit jew mingħajr sostituti mmexxija mis-suq jitpoġġew f'livell ogħla jew xejn. Parametri referenzjarji mhux sinifikanti huma soġġetti għal sistema regolatorja ħafifa, abbażi ta' mekkaniżmu "ikkonforma jew spjega", jiġifieri prinċipji ġenerali f'konformità mal-prinċipji tal-IOSCO maqbula internazzjonalment. Madankollu, ser japplikaw sistemi speċifiċi għall-parametri referenzjarji tal- prodotti bażiċi, tar-rati tal-imgħax u tad-data regolata: Parametri referenzjarji tal-prodotti bażiċi ta' aktar minn €100 miljun huma soġġetti għall-prinċipji għall-aġenziji ta' rappurtar tal-prezzijiet taż-żejt (PRA) maħruġa mill-IOSCO fil-5 ta' Ottubru 2012. Dawn il-prinċipji jservu bħala standard globali għar-rekwiżiti regolatorji għall-parametri referenzjarji. Huma ġew approvati mill-G20 fl-2012 u jkopru l-istrutturi ta' governanza, il-kontrolli, l-integrità, u l-ġestjoni tal-kunflitti. Parametri referenzjarji tar-rati tal-imgħax , li huma aktar suxxettibbli għal kunflitti ta' interess u manipulazzjoni ta' data, huma soġġetti għal rekwiżiti addizzjonali relatati mad-data mdaħħla u l-kontributuri bħal dawn il-parametri referenzjarji. Parametri referenzjarji tad-data regolata huma eżentati minn xi rekwiżiti minħabba li n-natura tad-data li tintuża fid-determinazzjoni ta' dawn il-parametri referenzjarji hija inqas soġġetta għal manipulazzjoni u kunflitti ta' interess. Sistema tal-pajjiżi terzi Parametri referenzjarji pprovduti minn pajjiżi li mhumiex fl-UE ser jintużaw minn entitajiet issorveljati fl-UE permezz ta' sistemi ta' "rikonoxximent" jew "approvazzjoni", ibbażati fuq il-konformità mal-prinċipji tal-IOSCO Barra minn hekk, sistema ta' ekwivalenza parzjali ser tiffaċilita ekwivalenza fir-rigward ta' pajjiżi terzi li ma għandhomx il-ħsieb li fil-futur qarib jistabbilixxu sistema komprensiva għat-tipi kollha ta' parametri referenzjarji, iżda li daħħlu jew jistgħu idaħħlu fis-seħħ regoli speċifiċi għal ċerti tipi ta' parametri referenzjarji jew amministraturi ta' parametri referenzjarji, bħal ċerti parametri referenzjarji tar-rati tal-imgħax. Adozzjoni tar-regolament Ir-regolament ser jiġi ppreżentat lill-Parlament Ewropew għal vot fl-ewwel qari, u lill-Kunsill għall-adozzjoni finali. Test ta' kompromess dwar punti ta' riferiment